text.text: Recettes faciles, rapides et inratables
text.text_idx: #000000
text.text: محنشة مالحة – Mhancha salée
text.text_idx: #000001
text.text: فلفل حلو مقطع مكعبات
  ملح و فلفل اكحل وشوية كركب و شوية اكليل وزعتر
text.text_idx: #000005
text.text: اول حاجة نبداو نحضرو الحشو و مش العجينة خاطر نحبوه بارد و مافيهش زيت :
text.text_idx: #000007
text.text: حط شوية زيت وقلي فيه البصلة الصغيرة ثم زيد الفلفل وزيد قليه شوية
  زيد اللحم المفروم والفاحات قليهم بالباهي حتى ينشف من الماء الي باش يخرجو اللحم
  وقت تتاكدو الي هو طاب خليوه يستقطر من الزيت وحطوه فوق ورق مطبخ باش ينشف من السوائل الي فيه
text.text_idx: #000008
text.text: خلطو المكونات الجافة مع بعضها ثم اعجنو بالماء حتى تولي العجينة لينة
  قسموها الى 9 كورات صغيرة وغطيوهم وخليهم يرتاحو 10 دق
text.text_idx: #000010
text.text: توا بعد ما كل شي حضر مش نبدا في تشكيل المحنشة متاعنا
  وقبل كل شي نحضرو صحن في شوية سميد ارطب ومغرفة صغيرة خميرة كيميائية باش نرشو منو فوق كل ورقة نحلوها باش تجينا العجينة فيها تقرميشة كيما الpâte phyllo.
text.text_idx: #000011
text.text: ندهنو الطاولة متاعنا بالزيت و نبداو نحلو الورقة الاولى بايدينا كيما نحلو الملاوي
  بعد ما تحلوها وتولي شفافة رشوها بشوية من خلطة السميد والخميرة
  حطو شوية من الحشو ولفوها كيما تلفو كعبة البريك كملو ال9 كويرات بنفس الطريقة
  ناخذو توا اول وحدة و ندوروها عبارة باش نشكلو حلزونة
  ناخذو وحدة اخرى ندخلوا الطرفين في بعضهم باش تجينا مزيانة ونكملو ندوروها على اول وحدة عملناها ونكملو هكاكا حتى تكبر ويكملو الكعبات الكل وهكاكا تكمل المحنشة متاعنا وما بقى كان ندخلوها للفور تتحمر اما قبل كل شي ما تنساوش تدهنوها بشوية زبدة باش تجينة حمرة ومقرمشة والفور على 180 درجة
text.text_idx: #000012
text.text: الوصفة مقتبسة من قناة يوتيوب حلويات كرميلا
text.text_idx: #000014
text.text: pâte phylloمحنشة مالحةمسمن مالح
text.text_idx: #000015
text.text: ڨاتو ب بسكوي سيدة و كرام موسلين بالبفريوة – خبزة الهواء
text.text_idx: #000016
text.text: Recette gaufre – وصفة الوافل
text.text_idx: #000017